recursal/SuperWikiNEXT-32B huggingface dataset:
*¡Jesús y adentro!* de Fernando Pérez del Camino (1859-1901). Pintura de finais do século XIX. Pescadores santanderinos intentado gañar o porto durante un temporal no Mar Cantábrico.
Súbito e rápido avance dunha fronte fría, situación similar previa ao desenvolvemento dunha galerna.
Unha **galerna** é un temporal súbito e violento con fortes refachos de vento do oeste ao noroeste que adoita azoutar o Mar Cantábrico e as súas costas, polo xeral na primavera e o outono. Tamén se dá na costa occidental de Francia. Englóbase dentro das denominadas Perturbacións Atrapadas na Costa (PAC - en inglés *Coastal Trapped Disturbance*).

Aparecen en días calorosos e apracibles nos que a chegada dun fronte fría vén acompañado dun cambio brusco na dirección e intensidade do vento, que pode chegar a superar os 100 km/h. O ceo escurécese e prodúcese un forte descenso da temperatura, de ata 12°C en 20 minutos, un descenso rápido da presión atmosférica e un aumento da humidade que roza o 100%. O mar pode chegar a ser groso ou montañoso e a todo iso engádense unhas curtas pero intensas choivas.

Galernas ao longo da historia
-----------------------------

As galernas son temidas polos homes do mar por ser un fenómeno meteorolóxico de extremada violencia e que se cobraron numerosas vidas entre os mariñeiros. 
A máis recordada foi a galerna que se produciu o 20 de abril de 1878, tristemente coñecida pola *Galerna do Sábado de Gloria* e que José María de Pereda recollería na súa novela *Sotileza*. Esa tarde toda a poboación pescadora apiñábase nos portos e na costa vendo como os seus familiares intentaban gañar a costa a bordo das lanchas e traiñeiras. Perderían a vida 322 pescadores afogados no Cantábrico (132 cántabros e 190 vascos) e a conmoción provocada no país sería moi importante. A partir deste desastre introduciríanse melloras na navegación (cuberta corrida, partes meteorolóxicos, salvamento de náufragos etc.). Aínda así todo iso non quitaría que nas sucesivas galernas seguísense producindo vítimas. Importantes foron tamén as dos anos 1912 na que faleceron 141 persoas dos que máis de 100 eran pescadores da vila vasca de Bermeo , 1914, 1961 entre outras.

As galernas tamén foron causantes da dispersión da frota da Armada Invencible (1588) e causa principal do desastre de esta.

Notas
-----

1. ↑  "galerna". *TERGAL*. Arquivado dende o orixinal o 19/07/2018. Consultado o 19/07/2018.
2. ↑  Eider Garaikoetxea (2009). "¿Qué es una galerna?" (en *(en castelán)*). Arquivado dende o orixinal o 02-01-2013. Consultado o 02-08-2009.
3. ↑  Egaña Arruti, Joseba (2003). "Las galernas" (en *(en castelán)*). Arquivado dende o orixinal o 22 de marzo de 2019. Consultado o 30 de xaneiro de 2011.

Véxase tamén
------------

### Ligazóns externas

* Carmen Gozalo de Andrés (2002). "Galernas de ayer y de hoy" (en *(en castelán)*). Arquivado dende o orixinal o 18 de xullo de 2008.

|  |  |
| --- | --- |
| Control de autoridades | 
* Wd: Q1491966
* GEC: 0110968

 |
**Galería de imaxes** do concello da Laracha na provincia da Coruña.

A Laracha
---------

43°14′55″N 8°35′0″O﻿ / ﻿43.24861, -8.58333﻿ (A Laracha na provincia da Coruña)

* Casa do concelloCasa do concello
* Parte do muíño que está en LarachaParte do muíño que está en Laracha
* SolporSolpor
* Mapa coa localizaciónMapa coa localización
* Panel informativo sobre o concello da Laracha.Panel informativo sobre o concello da Laracha.

Parroquias
----------

### Cabovilaño

43°14′50.4″N 8°36′38.2″O﻿ / ﻿43.247333, -8.610611﻿ (Cabovilaño no concello da Laracha)

* IgrexaIgrexa

### Caión

43°19′10.32″N 8°36′20.90″O﻿ / ﻿43.3195333, -8.6058056﻿ (Caión no concello da Laracha)

*Artigo principal**:* Galería de imaxes de Caión, A Laracha.
* Vista de CaiónVista de Caión
* A lúa sobre CaiónA lúa sobre Caión
* Rochas ó oeste de CaiónRochas ó oeste de Caión
* Praia de CaiónPraia de Caión
* Barcos pesqueiros en terra.Barcos pesqueiros en terra.
* 
* 
* Porto de CaiónPorto de Caión

### Coiro

43°14′8.89″N 8°32′32.13″O﻿ / ﻿43.2358028, -8.5422583﻿ (Coiro no concello da Laracha)

* O río Anllóns ao seu paso por CoiroO río Anllóns ao seu paso por Coiro

### Erboedo

43°14′51.12″N 8°30′40.59″O﻿ / ﻿43.2475333, -8.5112750﻿ (Erboedo no concello da Laracha)

* IgrexaIgrexa

### Golmar

43°13′25.68″N 8°34′45.18″O﻿ / ﻿43.2238000, -8.5792167﻿ (Golmar no concello da Laracha)

* IgrexaIgrexa

### Lemaio

43°15′29.25″N 8°38′28.16″O﻿ / ﻿43.2581250, -8.6411556﻿ (Lemaio no concello da Laracha)

* IgrexaIgrexa

### Lendo

* Cerámica Campo en LendoCerámica Campo en Lendo

### Lestón

43°15′07.2″N 8°33′56.2″O﻿ / ﻿43.252000, -8.565611﻿ (Lestón no concello da Laracha)

* Alameda de PaiosacoAlameda de Paiosaco
* Vista de Paiosaco, o lugar máis poboado da parroquiaVista de Paiosaco, o lugar máis poboado da parroquia

### Montemaior

* Cruceiro no adro da igrexa de Santa MargaridaCruceiro no adro da igrexa de Santa Margarida

### Soandres

* IgrexaIgrexa
* Ábsidas e cruceiro no Mosteiro de San Pedro de SoandresÁbsidas e cruceiro no Mosteiro de San Pedro de Soandres

### Soutullo

43°13′50.11″N 8°32′51.71″O﻿ / ﻿43.2305861, -8.5476972﻿ (Soutullo no concello da Laracha)

* Vista da igrexa de SoutulloVista da igrexa de Soutullo
* Placa na fachada da igrexa de SoutulloPlaca na fachada da igrexa de Soutullo

### Torás

43°14′55″N 8°34′35″O﻿ / ﻿43.24872, -8.57644﻿ (Torás no concello da Laracha)

* CapelaCapela

### Vilaño

43°14′52″N 8°36′03″O﻿ / ﻿43.24775, -8.60070﻿ (Vilaño no concello da Laracha)

* Río Quenxe ao paso por VilañoRío Quenxe ao paso por Vilaño
* Igrexa de SantiagoIgrexa de Santiago

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Galería de imaxes da Laracha*** |

### Outros artigos

* Galería de imaxes de Galicia
* Lugares da Laracha
* Eleccións municipais na Laracha
**Good Charlotte** é unha banda de pop-punk de Waldorf, Maryland que se formou en 1996. O nome ten a súa orixe nun conto infantil chamado *Good Charlotte: The Girls of Good Day Orphanage*, de *Carol Beach York*. Xa contan con catro álbums de estudio e os seus compoñentes actuais son Jodel e Benji Madden nas voces, coros e guitarra, Billy Martin no teclado e mais a guitarra e Dean Butterworth á batería.

Discos
------

***Good Charlotte***

Ata o 1999, Good Charlotte tocou en clubs e outros escenarios e colaborou con outros grupos como Blink-182. Logo, firmaron contrato con *Epic Records*. O disco saíu no ano 2000 e nel destaca a canción *Little Things*

***The Young and the Hopeless***

*The Young and the Hopeless* saíu no 2002 foi moi popular co single *Lifestiles of the Riches and Famous*. Seguíronlle outros catro singles tamén famosos, grazas aos cales venderon 3 millóns de copias. A banda empeceou entón a ter múltiples entrevistas e concertos.

***The Chronicles of Life and Death***

Este disco saíu en 2004 e supuxo un pequeno cambio no son habitual do grupo. Os singles máis coñecidos son *I Just Wanna Live* e *Predictable*. Nesta época cambiaron de batería. O anterior, Chris Wilson retirouse da banda por razóns de saúde e foi substituído polo actual batería Dean Butterworth.

***Good morning revival***

Este disco saíu en 2007 e foi moi exitoso nos Estados Unidos pero tamén noutros nove países. As cancións máis coñecidas deste disco son *Keep Your Hands Off My Girl* e *The River*.

Véxase tamén
------------

### Ligazóns externas

* Páxina oficial Arquivado 10 de outubro de 2006 en Wayback Machine.

|  |  |
| --- | --- |
| Control de autoridades | 
* Wd: Q485220
* WorldCat
* VIAF: 156211731
* AllMusic: mn0000665908
* BIBSYS: 6018025
* BNF: 144778749
* Discogs: 261637
* Genius: Good-Charlotte
* GND: 10332698-4
* IMDb: nm1458690
* ISNI: 0000 0001 2364 9257
* LCCN: no2001095092
* MusicBrainz: ID
* NKC: xx0033441
* Songkick: 520231
* SUDOC: 077720431

 |
*Non confundir con gonóporo.*
Un dos dous **gonópodos** de *Oxidus gracilis*.  
Imaxe de microscopio electrónico de varrido (MEV) en cor falsa.  
(Barra de escala: 0,2 mm.)
Os **gonópodos** son apéndices especializados de varios artrópodos utilizados na reprodución ou na posta de ovos. Facilitan aos machos a transferencia de esperma de macho a femia durante o apareamento.

Nos crustáceos e diplópodos son patas modificadas. Algúns están moi decorados con estruturas elaboradas que poden desempeñar funcións na competencia espermática, e poden usarse para diferenciar e identificar especies estreiamente relacionadas.

Xeralmente encóntrans e un ou máis pares, en contraposición aos órganos reprodutores únicos (non pareados), como o *aedeagus* dos insectos ou o pene dos opilións.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gonópodo*** |

### Outros artigos

* Gonóporo
* Pterigopodio
* Pedipalpo

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q2138124
* EBID: ID
* MAG: 91399239

 |
F. Bonsignori, *San Sebastián* (Arezzo, Museo Estatal de Arte)
**Francesco Bonsignori**, nado en Verona cara a 1460 e finado en Caldiero o 2 de xullo de 1519, foi un pintor italiano do Renacemento.

Traxectoria
-----------

Bonsignori estivo influenciado inicialmente pola pintura veneciana de autores coma Antonello da Messina, Giovanni Bellini, Cima da Conegliano ou Alvise Vivarini. Viviu en Mantua entre 1487 e 1505, e entre os pintores cortesáns (xunto con Andrea Mantegna) entre 1487 e 1505. A proximidade de Mantegna dotou a súa arte dun ton máis monumental (retablo da *Beata Osanna*, Mantua, museo do Pazo Ducal; *Madonna e santos*,National Gallery de Londres), que se adozou, porén, cara a comezos do século XVI, cunha delicada morbideza na modelaxe, talvez por influxo da paisaxe mantuana de Leonardo da Vinci (compárense ao respecto as dúas versión do *San Sebastián*, de S. Maria delle Grazie en Curtatone, e o do Museo Estatal de Arte en Arezzo, e a *Madonna e santos*, en San Bernardino) de Verona).

Retratista de notábel calidade (como na efixie dun descoñecido, que figura na National Gallery). Francesco foi irmán de Girolamo Bonsignori, tamén pintor ao servizo dos Gonzaga.

Véxase tamén
------------

### Outros artigos

* Francesco Morone
* Girolamo Bonsignori

|  |  |
| --- | --- |
| Control de autoridades | 
* Wd: Q2524101
* WorldCat
* VIAF: 22413103
* AAG: 2414
* AGORHA: 8599
* BMT: 20225
* BNF: 14970138p
* Bridgeman: 11621
* CERL: cnp00529566
* DBI: ID
* DeutscheBio: 129128627
* Europeana: ID
* GND: 129128627
* ISNI: 0000 0000 0306 3163
* RKD: 10444
* Treccani: francesco-bonsignori
* ULAN: 500031337

 |
***En el nombre del cerdo*** é a segunda novela de David Homedes Cameo, publicada en 2006 co pseudónimo de **Pablo Tusset**.

Trama
-----

Trata de dúas historias entrelazadas. A dun comisario que investiga unha morte nun matadoiro, e a de T, outro policía que escapa a Nova York e posteriormente escapa dalí, e remata investigando o primeiro caso ó ir vivir á aldea onde ocorreu.

Máis alá da trama, o autor fala da vida desde a perspectiva do comisario, de 65 anos, e desde a de T, de 43.  

O comisario é feliz, e busca unha nova mocidade, pero un accidente trunca as súas ilusións.  

T escapa de si mesmo, non atopa a felicidade. Está cheo de medos e non logra ter estabilidade. Ó final desdóblase nunha especie de Mr. Hyde e Dr. Jeckyill. É un antiheroe, con moitas actitudes inmaturas e reprochables, que non chega a ser admirado por ninguén.

Máis que un relato policial é unha novela negra, con forte carga de retrato social (Barcelona-Nova York-San Juan de Horlà). Fai moita referencia á psicoloxía dos psicópatas e psicóticos, e algúns parágrafos sobre a vida e a morte.

Os habitantes da aldea divídense en forasteiros e autóctonos. Algúns dos forasteiros, personaxes secundarias, son moi interesantes e teñen conversas moi útiles, pois teñen diversas procedencias e dan diferentes puntos de vista.  

No penúltimo capítulo, coa escusa de que o protagonista está alucinando co estramonio, o autor desvaralla demasiado, e o final non está nada claro, un "lado escuro" que deixa portas abertas á imaxinación do lector.  

Ten tamén moitas referencias musicais, e literarias, desde Gustave Flaubert a Guy de Maupassant.

Véxase tamén
------------

### Ligazóns externas

* ficha en Destino *(en castelán)*
*Nota: Esta páxina é sobre o fenómeno físico. Se procura outros significados da mesma expresión, consulte **Eco (homónimos)***.

O **eco** é un fenómeno físico que ten lugar cando un son regresa ao lugar onde foi emitido tras rebotar nalgún obstáculo. Para que se dea este fenómeno, debe existir un obstáculo a máis de 17 metros de distancia do lugar onde se emite o son; o obstáculo ten que ser feito dun material puído e denso que non absorba o son, por exemplo, metais ou rochas.

O ser humano detecta dous sons que estean separados por 0,1 segundos, ou sexa, para a velocidade do son no ar (340 m/s), ese tempo representa 34 metros. Así, se o obstáculo estiver a menos de 17 metros non detectamos a diferenza entre o son emitido orixinariamente e o son que recibimos e, dese modo, o eco non acontece a pesar da onda ter sido reflectida.

En procesamento de sinal de son e acústica, un eco é unha reflexión de son que chega ao ouvinte pouco tempo despois do son directo. Exemplos típicos son o eco producido no fondo dunha escaleira, por un edificio, ou nunha sala, polas paredes. Un eco verdadeiro é unha única reflexión da fonte de son. O intervalo de tempo é a distancia extra dividida pola velocidade do son.

Chámase reverberación ao feito de chegaren tantas reflexións ao ouvinte que non pode distinguir unhas das outras.

A intensidade dun eco é frecuentemente medida en dB con relación á onda transmitida directamente.

Algúns ecos poden ser desexábeis (como no radar ou sonar) e outros indesexábeis (como sucede ás veces nos sistemas telefónicos).

|  |  |
| --- | --- |
|  | Vexa a entrada do Galizionario acerca de  ***Eco*** |

|  |  |
| --- | --- |
| Control de autoridades | 
* Wd: Q182767
* AAT: 300056063
* EBID: ID
* GND: 4150989-4

 |
O **óptimo de Pareto** ou **eficiencia de Pareto** é un concepto introducido polo economista italiano Vilfredo Pareto. Este concepto aplícase á teoría dos xogos e as ciencias sociais. En xeral, atopamos situacións de óptimo de Pareto en problemas de toma de decisión con varios criterios e en problemas de optimitzación.

Dende un punto de vista económico, Dise que unha situación é óptimo de Pareto (ou eficiente no sentido de Pareto) cando non é posible que ninguén obteña unha ganancia superior sen provocar que alguén perda.

As situacións eficientes de Pareto representan un primeiro punto de equilibrio en toda situación económica: en efecto, nunha situación que non é eficiente no sentido de Pareto sempre hai polo menos un dos actores que pode obter unha ganancia superior sen que isto prexudique a ninguén, e polo tanto tenderá a obter esta ganancia, posto que o pode obter sen ter que vencer ningunha resistencia por parte dos outros, polo menos a priori.

En xeral, considérase que toda situación que non sexa óptimo de Pareto representa un uso incompleto dos recursos dispoñibles.

---

|  |  |
| --- | --- |
|  |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q36829
* EBID: ID
* GND: 4173334-4
* JSTOR: pareto-improvement
* MAG: 2778599509

 |
Países participantes no torneo: Azul escuro: clasificados á fase final.Azul claro: eliminados durante o proceso de clasificación.
Para a **XIX Copa Mundial de Fútbol**, que se realizou en Suráfrica entre o 11 de xuño e o 11 de xullo de 2010, 32 seleccións clasificáronse á fase final. As 32 seleccións dividíronse en oito grupos de catro compoñentes. De cada grupo, os dous equipos con mellor puntuación clasificáronse a unha segunda fase de eliminación directa que decidiu o gañador do campionato.

Equipos
-------

Previamente, 204 equipos inscribíronse para o proceso clasificatorio de cada continente, clasificándose finalmente 13 equipos de Europa, 3 de Norteamérica, 5 de Suramérica (incluíndo un a través da eliminatoria intercontinental con Norteamérica), 4 de Asia, 6 de África (incluíndo ao anfitrión), e un de Oceanía (a través da eliminatoria intercontinental con Asia). Destes todos, dous países participarían por primeira vez nestas instancias, aínda que cómpre menionar que Serbia xa participara, como sucesor legal do seleccionado de Iugoslavia.

Os equipos participantes no devandito torneo son:

| Equipo(ver en detalle) | Participacións |
| --- | --- |
| Total | Cons. | Derradeira |
|  | **Alemaña** | 3/3 estrelas | 17 | 15 | 2006 |
|  | **Alxeria** |  | 3 | 1 | 1986 |
|  | **Arxentina** | 2/2 estrelas | 15 | 10 | 2006 |
|  | **Australia** |  | 3 | 2 | 2006 |
|  | **Brasil** | 5/5 estrelas | 19 | 19 | 2006 |
|  | **Camerún** |  | 6 | 1 | 2002 |
|  | **Chile** |  | 8 | 1 | 1998 |
|  | **Corea do Norte** |  | 2 | 1 | 1966 |
|  | **Corea do Sur** |  | 8 | 7 | 2006 |
|  | **Costa do Marfil** |  | 2 | 2 | 2006 |
|  | **Dinamarca** |  | 4 | 1 | 2002 |
|  | **Eslovaquia** |  | 1 | 1 | — |
|  | **Eslovenia** |  | 2 | 1 | 2002 |
|  | **España** | 1/1 estrela | 13 | 9 | 2006

 |
|  | **Estados Unidos** |  | 9 | 6 | 2006 |
|  | **Francia** | 1/1 estrela | 13 | 4 | 2006 |
|  | **Ghana** |  | 2 | 2 | 2006 |
|  | **Grecia** |  | 2 | 1 | 1994 |
|  | **Honduras** |  | 2 | 1 | 1982 |
|  | **Inglaterra** | 1/1 estrela | 13 | 4 | 2006 |
|  | **Italia** | 4/4 estrelas | 17 | 13 | 2006 |
|  | **Xapón** |  | 4 | 4 | 2006 |
|  | **México** |  | 14 | 5 | 2006 |
|  | **Nixeria** |  | 4 | 1 | 2002 |
|  | **Nova Zelandia** |  | 2 | 1 | 1982 |
|  | **Países Baixos** |  | 9 | 2 | 2006 |
|  | **Paraguai** |  | 8 | 4 | 2006 |
|  | **Portugal** |  | 5 | 3 | 2006 |
|  | **Serbia** |  | *11* | 2 | 2006 |
|  | **Sudáfrica** |  | 3 | 1 | 2002 |
|  | **Suíza** |  | 9 | 2 | 2006 |
|  | **Uruguai** | 2/2 estrelas | 11 | 1 | 2002 |

Lista de xogadores
------------------

Cada selección estivo na obriga de presentar para a Copa Mundial de 2010 a 23 xogadores (3 dos cales deben ser porteiros). 
Cada federación participante ten que confirmar aos seus 23 xogadores con 10 días de anterioridade con respecto ao inicio do torneo.

Os equipos están autorizados para efectuar trocos por lesións considerábeis dos xogadores até 24 horas antes do seu partido inicial.

1. ↑  Estos datos incluyen a la selección de Yugoslavia. Sin contarla, sería su tercera participación (incluyendo la participación con el nombre de República Federal de Yugoslavia en 1998 y Serbia y Montenegro en 2006.
O **galope Gish** (*the Gish gallop*) é unha estratexia retórica empregada nos debates que se centra en esmagar ao opoñente co maior número de argumentos posible, sen ter en conta a calidade, a veracidade ou a forza dos argumentos. Considérase un tipo de falacia ou metafalacia.  O termo foi acuñado por Eugenie Scott e recibiu o nome do creacionista Duane Gish, quen utilizou a técnica con frecuencia nos debates sobre a evolución.

Técnica e contramedidas
-----------------------

Durante un galope de Gish, o debatente pronuncia unha serie rápida de falacias, medias verdades e terxiversacións nun curto espazo de tempo, o que fai imposible que o opoñente as refute todas dentro do formato dun debate. Na práctica, leva moito máis tempo refutar un mal argumento que afirmalo. A técnica ocupa todo o tempo do opoñente e pode facer que pareza que é incapaz de refutar todos os puntos, especialmente a un público que non estea familiarizado coa técnica, en particular se non hai ningunha verificación independente ou o público non está familiarizado co asunto que se está a discutir.

En xeral, é máis difícil empregar o galope de Gish nun debate estruturado que nun de forma libre. Se un debatente sabe que se enfrontará a un opoñente que se sabe que usa o galope Gish, pode anticiparse e refutar primeiro os argumentos coñecidos do opoñente, antes de que este último poida iniciar o seu galope Gish.

Notas
-----

1. ↑  "Gish Gallop: When People Try to Win Debates by Using Overwhelming Nonsense – Effectiviology" (en inglés). Consultado o 2020-10-14.
2. ↑  "(Pseudo-)Science Blog » Gish Gallop (fallacy of the day)". Consultado o 2020-10-14.
3. ↑  Scott, Eugenie (2004). "Confronting Creationism". Arquivado dende o orixinal o 12 de xuño de 2018. Consultado o 14 de outubro de 2020.
4. ↑  "Debates and the Globetrotters" (en inglés). Consultado o 2020-10-14.
5. ↑  "25 Feb 2000, 79 - Albuquerque Journal at Newspapers.com" (en inglés). Consultado o 2020-10-14.
6. ↑  "Winning the Creation Debate | National Center for Science Education" (en inglés). Consultado o 2020-10-14.
7. ↑  Hayward, C.J.S. (2018). *The Seraphinians: "Blessed Seraphim Rose" and His Axe-Wielding Western Converts*. San Francisco, California, EUA.
8. ↑  Grant, John, 1949- (2011). *Denying science : conspiracy theories, media distortions, and the war against reality*. Amherst, N.Y. OCLC 679931820.
9. ↑  Johnson, Amy (2017). "The Multiple Harms of the Sea Lions" (PDF). Consultado o 14 de outubro de 2020.
10. ↑  Grant, John, 1949-. *Debunk it! : how to stay sane in a world of misinformation*. San Francisco. OCLC 867078416.

Véxase tamén
------------

* Argumento *ad nauseam*
* Lei de Brandolini
* *Sealioning*
**Gonzalo Lorenzo Codesido**, nado en Pontevedra, foi un futbolista galego que xogaba na demarcación de dianteiro. Era irmán dos tamén futbolistas Edelmiro e O'Donell Lorenzo Codesido e tío do tamén xogador do Celta Telesforo Lorenzo Gama.

Traxectoria
-----------

Comezou a xogar en Pontevedra, no Eiriña CF, ao igual que os seus dous irmáns. Xunto a eles emigrou pouco despois a Cuba para xogar no Iberia da capital cubana, equipo co que gañou o campionato nacional.

A súa volta a Galiza volveu xogar no Eiriña, ata o verán de 1933 cando ficha polo Celta de Vigo, por aquel entón baixo a dirección de José María Peña.

Xa na primeira tempada tivo un papel moi importante no equipo, que se proclama campión do Campionato Galego e se clasifica para a promoción de ascenso a Primeira División, ese ano anotaría un total de 24 goles en 34 encontros, entre eles cinco tantos ao Deportivo Alavés no campionato de Segunda División.

Na tempada 1935/36 o equipo acada o ascenso a Primeira División tras proclamarse campión da categoría, sendo Gonzalito un dos xogadores máis utilizados. Porén non chegou a debutar na máxima categoría, xa que a Guerra Civil paralizou a competición oficial, polo que esa foi a última tempada de Gonzalo no Celta, tras 86 encontros e 50 goles.

Tras rematar a tempada 1933/34 da Segunda División o Celta afrontou a Copa de España. Na segunda eliminatoria desta competición Gonzalo enfrontouse aos seus dous irmáns Edelmiro e O'Donell, que por aquel entón xogaban no RCD Espanyol.

Véxase tamén
------------

### Ligazóns externas

* Marcos L. Bacariza (16 de xuño de 2010). "Gonzalito Lorenzo". *Yo jugué en el Celta* (en castelán).

|  |  |
| --- | --- |
| Control de autoridades | 
* Wd: Q12390110
* BDFutbol: 204933

 |
***Galicia como tarea*** é un ensaio de Valentín Paz-Andrade, escrito en Vigo entre xuño e xullo de 1957 e marzo e abril de 1958 e publicado en 1959 por Ediciones Galicia, do Centro Gallego de Buenos Aires.

O orixinal titulábase "Galicia en números vivos". Posiblemente o título definitivo llo puxo Luís Seoane, responsable de Ediciones Galicia do Centro Gallego de Buenos Aires.

Contido
-------

A obra está estruturada en tres partes de cinco capítulos cada unha: "Supuestos estructurales", "El horizonte económico" e "Reorientación del esfuerzo cultural". Estes apartados están precedidos dunha introdución, iniciada cunha cita de Ortega y Gasset.

"Supuestos estruturales" presenta as diversas características de Galiza a nivel demográfico: emigración, concentración urbana, dispersión rural e produtividade do agro.

"El horizonte económico" fala da industrialización: consumo de enerxía eléctrica e produción de enerxía hidroeléctrica nos encoros dos ríos galegos, deseño de polígonos industriais, investimento financeiro (privado, do Estado a través do Instituto Nacional de Industria, e dos bancos e as caixas de aforros).

"Reorientación del esfuerzo cultural" presenta a cultura galega como cultura propia, dese a orixe da lingua galega, a importancia da literatura galega, a asimilación coa cultura popular e a importancia do apoio económico. Respecto á lingua, comenta a problemática do seu ensino, do bilingüismo e da relación coa lingua portuguesa, defendendo a este respecto o reintegracionismo.

Os datos indicados, en parte procedentes do Instituto Nacional de Estadística, están ben actualizados ao momento de presentación, mediados do século XX. En moitos casos hai numerosas comparacións coas demais provincias do estado español.

Lingua
------

A pesar da defensa da lingua galega e do reintegracionismo que fai nela, a obra está publicada en lingua castelá agás o limiar, pois foi publicada en Buenos Aires.

Influencias e acollida
----------------------

A obra inclúe citas e referencias a numerosos autores, como Ortega y Gasset, Castelao, Mario Camus, Max Sheler, Voltaire, Alfredo Brañas...

Foi cualificado por Méndez Ferrín como "o grande manifesto político e económico do nacionalismo galego progresista". No seu momento tivo unha acollida moi importante, ao ser un dos primeiros ensaios centrados na realidade galega de mediados do século XX. Se ben *Sempre en Galiza*, publicado en 1944 tamén na Arxentina, tiña un carácter máis político, este foi o primeiro ensaio galego adicado á situación económica e cultural do país. En 1972 publicouse outro ensaio pero de carácter máis específico, *O atraso económico de Galicia*, de Xosé Manuel Beiras Torrado.

Notas
-----

1. ↑  Orixinal na exposición *Valentín Paz-Andrade. Galiza como tarefa* no Centro Cultural Novacaixagalicia.
**Georg Wilhelm Freyreiss**, nado en Frankfurt o 12 de xullo de 1789, e finado en Nova Viçosa, Brasil, o 1 de abril de 1825, foi un naturalista alemán.

Traxectoria
-----------

Como naturalista asistente viaxou a Río de Xaneiro en 1813 con Grigory Langsdorff, a quen acababan de nomear cónsul ruso no Brasil. Alí reuniuse con Lorentz Westin, o cónsul xeral sueco-noruegués, quen lle subministrou os medios necesarios para que Freyreiss viaxase e explorase o interior do país. Co xeólogo Wilhelm Ludwig von Eschwege, visitou varios lugares de Minas Gerais, durante os cales, coleccionou numerosos exemplares ornitolóxicos, entomolóxicos e botánicos.

Desde agosto de 1815, xunto con Friedrich Sellow e o príncipe Maximilian zu Wied-Neuwied, recolleu exemplares de historia natural na provincia de Baía para varias institucións europeas. En 1818 foi nomeado profesor de zooloxía na Universidade Federal do Río de Xaneiro.

En 1824 publicou *Beiträge zur näheren Kenntniss des Kaiserthums Brasilien* ("Contribucións ao coñecemento do Imperio do Brasil").

Outra obra atribuída a Freyreiss é *Reisen in Brasilien* (Viaxe polo Brasil), un libro sobre o Brasil que se publicou moitos anos despois da súa morte (en 1968).

Honores
-------

### Epónimos

Os taxons co epíteto específico *freyreissii* honran o seu nome, sendo exemplos as especies botánicas *Ophryosporus freyreissii* e *Paepalanthus freyreissii*.

Abreviatura
-----------

A abreviatura **Freyr.** úsase para recoñecer a Georg Wilhelm Freyreiss como autoridade na descrición e clasificación científica en botánica.

Notas
-----

1. 1 2  Pedro Luís Rodriues de Moraes, Sofie de Smedt & Matsh Jertson (2014): "Notes on the Brazilian plants collected by Georg Wilhelm Freyreiss". *Harvard Papers in Botany* **19** (1): 123–132. PDF.
2. 1 2  Freyreiss, Georg Wilhelm (1789-1825) JSTOR Global Plants.
3. ↑  Freyreiß, Georg Wilhelm en *Allgemeine Deutsche Biographie*.
4. ↑  *Most widely held works about Georg Wilhelm Freyreiss* en WorldCat Identities.
5. ↑  Freyr. – Georg Wilhelm Freyreiss (1789-1825) no IPNI.

|  |  |
| --- | --- |
| Control de autoridades | 
* Wd: Q3101335
* WorldCat
* VIAF: 32098817
* BIBSYS: 90308502
* BLBNB: 000210190
* BNF: 12480805q
* Botanist: Freyr.
* CERL: cnp01346199
* CiNii: DA14797523
* DeutscheBio: 116786264
* FAST: 114031
* GND: 116786264
* ISNI: 0000 0000 8111 3023
* LCCN: n83125612
* NLA: 36500354
* NTA: 074017004
* OL: OL1369091A
* SUDOC: 185753590

 |
Mapa de Península Ibérica na *Geographia* de Claudio Tolomeo.
A ***Geographia*** é unha obra de Claudio Tolomeo, xeógrafo grego do século II, que consta de tres partes, divididas en oito libros.

A primeira parte, o primeiro libro, é introdutoria, establecendo a súa metodoloxía para realizar traballos cartográficos e proxeccións. Na segunda parte, do segundo ao sétimo libro, cataloga aproximadamente 5.000 lugares do ecúmene. Mentres que as latitudes son bastante exactas, Tolomeo comete erros na lonxitude xa que utiliza unhas dimensións do globo terrestre inferiores ás reais, baseándose nas estimacións de Posidonio e Mariño de Tiro en vez das do seu mestre Eratóstenes, máis próximas á realidade. Na última parte, que se corresponde co último libro, achega 27 mapas do mundo coñecido.

|  |  |
| --- | --- |
| Control de autoridades | 
* Wd: Q1194350
* WorldCat
* VIAF: 67152138590510981414
* BNE: XX3003319
* BNF: 121695561
* EBID: ID
* GND: 4219528-7
* LCCN: nr99030271
* NLA: 35871032
* NLG: 288902
* SELIBR: 316959
* SUDOC: 030236533

 |
A **glauberita** é un mineral do grupo dos sulfatos, de fórmula química **Na2Ca(SO4)2**.
A súa denominación débese ao seu contido de sulfato sódico (Na2SO4), antigamente coñecido como «Sal de Glauber», recibindo este nome polo alquimista alemán Johann Rudolf Glauber (1604-1668).

Propiedades
-----------

A glauberita é un mineral incoloro ou de cor clara, que cristaliza no sistema monoclínico.
Mostra fractura irregular ou concoide. 
Ten un sabor lixeiramente salino.

Formación
---------

É un compoñente común de depósitos de evaporita continentais e marítimos.
Tamén se encontra como sublimados arredor de fumarolas así como en cavidades de lava basáltica recheas de mineral.
Tamén pode formar parte de depósitos de nitrato en climas áridos.

En evaporitas aparece asociada con halita, polihalita, anhidrita e thenardita. Tamén se asocia con este último mineral en fumarolas e depósitos de nitratos.

Depósitos
---------

O depósito tipo deste mineral encóntrase en Villarrubia de Santiago (provincia de Toledo). Tamén en España hai depósitos de glauberita en Chinchón e Ciempozuelos (Madrid), en Agoncillo e Alcanadre (A Rioxa), e en Remolinos (Zaragoza).

En América hai depósitos en Sierra Gorda e Iquique (Chile), así como na provincia de Loayza (Bolivia).

Véxase tamén
------------

### Outros artigos

* Lista de minerais

### Ligazóns externas

* Glauberite (Mindat.org)
* Glauberite Mineral Data (Webmineral)
* Glauberite (Handbook of Mineralogy) Arquivado 14 de decembro de 2010 en Wayback Machine.

|  |  |
| --- | --- |
| Control de autoridades | 
* Wd: Q419241
* BRE: 2363802
* MAG: 2775882136

 |
Coordenadas: 46°35′42″N 9°45′36″L﻿ / ﻿46.59500, -9.76000

O Glacier Express no val de Albula.
O Glacier Express sobre un viaduto. Pódense os vagóns panorama.
O **Glacier Express** é un tren turístico en Suíza que, desde 1930, une Sankt Moritz con Coira, Disentis/Mustér, Andermatt, Brig, Visp e remata en Zermatt, no cantón suízo de Valais. Durante o verán tamén transita un tren paralelo que une Zermatt con Davos.

O primeiro Glacier Express partiu o 25 de xuño de 1930 ás 07:30 horas con 70 pasaxeiros, e chegou a St. Moritz case 11 horas despois. O tren é coñecido tamén como o "expreso máis lento do mundo". Durante 7 horas e media, o tren pasa por 291 pontes, 91 túneles e pasa polo *Oberalppass* a 2.033 metros sobre o nivel do mar.

Véxase tamén
------------

### Ligazóns externas

* Páxina oficial *(en alemán)* *(en francés)* *(en inglés)* *(en italiano)*

|  |  |
| --- | --- |
| Control de autoridades | 
* Wd: Q661561
* LCCN: sh85055063
* Structurae: 10000777

 |
**Era Istrefi** (nada o 4 de xullo de 1994), tamén coñecida como **Era** (estilizado ***ERA***), é unha cantante e compositora kosovar. Ela acadou a fama co seu sinxelo debut "Mani për money" en 2013, co que conseguiu unha retroacción positiva e a atención do público. As súas cancións "A po don" e "E dehun", conseguiron o mesmo recoñecemento. En xuño de 2014, ela gañou tres *Videofest awards* polos seus vídeos musicais, incluíndo "Mellor artista nova" polo seu traballo en 2013. É a irmá máis nova da popular cantante de fala albanesa Nora Istrefi.

En 2015 Era gañou un millón de visitas no YouTube nunha semana coa canción "Njo si ti". O seu primeiro dueto co rapeiro kosovar Ledri Vula, "Shumë pis", foi considerada canción do verán.

En xaneiro de 2015, Istrefi acadou fama internacional co lanzamento do seu sinxelo "BonBon", acadando 30 millóns de visitas no YouTube e comparacións con cantantes do talle de Rihanna ou Sia. Seguindo coa fama do sinxelo, ela firmou cos selos americanos Sony Music e Ultra Music en febreiro de 2016.

Discografía
-----------

As cancións de son escritas principalmente en Albanés Gheg (dialecto albanés falado en Kosovo).

### Sinxelos

* 2013: "Mani për money"
* 2014: "A po don?"
* 2014: "E dehun"
* 2014: "13"
* 2015: "Njo si ti"
* 2015: "Shumë pis"
* 2015: "BonBon"

Notas
-----

1. ↑  "Era Istrefi firmos me Sony Music" (en al). Arquivado dende o orixinal o 14 de xullo de 2016. Consultado o 22 de febreiro de 2016.

|  |  |
| --- | --- |
| Control de autoridades | 
* Wd: Q16911049
* WorldCat
* VIAF: 121147095080825081856
* AllMusic: mn0003485914
* BNF: 170632897
* Discogs: 5021036
* Genius: Era-istrefi
* IMDb: nm8859387
* ISNI: 0000 0004 5968 3934
* LCCN: n2020055091
* MusicBrainz: ID

 |
Esta páxina é sobre a letra cirílica **er**. Para a letra do alfabeto latino representada cun glifo similar, ver P. Para a letra do alfabeto grego, ver Ρ.

| Er (cirílico) |
| --- |
|  |
| Alfabeto cirílico |
| А | Б | В | Г | Ґ | Д | Ђ |
| Ѓ | Е | Ё | Є | Ж | Ѕ | З |
| И | І | Ї | Й | Ј | К | Л |
| Љ | М | Н | Њ | О | П | Р |
| С | Т | Ћ | Ќ | У | Ў | Ф |
| Х | Ц | Ч | Џ | Ш | Щ | Ъ |
| Ы | Ь | Э | Ю | Я |
| Letras Arcaicas |
| Ҁ | Ѹ | Ѡ | Ѿ | Ѻ | Ѣ | ІА |
| Ѥ | Ѧ | Ѫ | Ѩ | Ѭ | Ѯ | Ѱ |
| Ѳ | Ѵ | Ѷ | Ӏ |   |   |   |

Р, *р* (cursiva Р, **р**) é a vixésimo oitava letra do alfabeto cirílico ten, un gran parecido coa letra "Pp" (Pe) Latina e a "Ρρ" grega (Rho). Ten un valor fonético equivalente á /r/ xorda común no Alfabeto Fonético Internacional (AFI)(Sonora nalgúns casos, aínda que non se pode dobrar).

Uso
---

### Sistema numeral cirílico

Na antigüidade, no sistema numeral cirílico, esta letra tiña o valor numérico **100**.

Táboa de códigos
----------------

| Codificación de caracteres | Tipo | Decimal | Hexadecimal | Octal | Binario |
| --- | --- | --- | --- | --- | --- |
| Unicode | Maiúscula | 1056 | 0420 | 002040 | 0000 0100 0010 0000 |
| Minúscula | 1088 | 0440 | 002100 | 0000 0100 0100 0000 |
| ISO 8859-5 | Maiúscula | 192 | C0 | 300 | 1110 0000 |
| Minúscula | 224 | E0 | 340 | 1110 0000 |
| KOI 8 | Maiúscula | 242 | F2 | 362 | 1111 0010 |
| Minúscula | 210 | D2 | 322 | 1101 0010 |
| Windows 1251 | Maiúscula | 208 | D0 | 320 | 1101 0000 |
| Minúscula | 240 | F0 | 360 | 1111 0000 |

Os seus códigos HTML son: &`1056`; ou &#x420; para a maiúscula e &`1088`; ou &`x440`; para a minúscula.

|  |  |
| --- | --- |
| Control de autoridades | 
* Wd: Q181460
* BRE: 3487026

 |
**Fininvest** é un dos grupos financeiros máis importantes de Italia, presidido dende 2005 por Marina Berlusconi.

Historia
--------

En 1978 nace Fininvest, baixo control de Berlusconi, que un ano despois funda Reteitalia e a empresa publicitaria *Publitalia '80* para manter o mercado televisivo da cada vez máis asentada Telemilano. En 1986 Silvio Berlusconi funda La Cinq, primeira cadea de TV privada gratuíta en Francia (a emisora cesou as súas emisións en 1992). En 1988 créanse Tele 5 en Alemaña (que tamén deixa de existir en 1992) e en 1990 Telecinco en España. En 1996 Fininvest funda Mediaset, na que se xestionan as súas canles terrestres.

Participacións
--------------

* Mediaset 35%
* Arnoldo Mondadori Editore 50,2%
* Associazione Calcio Milan 100%
* Pagine Utili 45%
* Mediolanum 35%
* Teatro Manzoni (Milán) 100%

Véxase tamén
------------

### Ligazóns externas

* Páxina oficial *(en italiano)*

|  |  |
| --- | --- |
| Control de autoridades | 
* Wd: Q1417245
* EBID: ID
* GND: 10175479-6

 |
**Galería de imaxes** do concello de Touro na provincia da Coruña.

Touro
-----

42°52′N 8°17′O﻿ / ﻿42.867, -8.283﻿ (Touro no concello da Coruña)

* Casa do concelloCasa do concello
* Localización de Touro en GaliciaLocalización de Touro en Galicia
* A capital do concello Fonte Díaz (vista parcial)A capital do concello Fonte Díaz (vista parcial)

Parroquias
----------

### Andeade

* Pazo de AndeadePazo de Andeade
* IgrexaIgrexa

### Bama

* Romaría de san CidreRomaría de san Cidre
* HórreoHórreo

### Bendaña

* IgrexaIgrexa

### Beseño

* IgrexaIgrexa

### Calvos de Socamiño

42°50′46.39″N 8°14′33.97″O﻿ / ﻿42.8462194, -8.2427694﻿ (Calvos de Socamiño no concello de Touro)

* 

### Circes

42°50′8.86″N 8°13′16.55″O﻿ / ﻿42.8357944, -8.2212639﻿ (Circes no concello de Touro)

* IgrexaIgrexa

### Cornado

42°53′23.37″N 8°13′25.65″O﻿ / ﻿42.8898250, -8.2237917﻿ (Cornado no concello de Touro)

* IgrexaIgrexa

### Enquerentes

* IgrexaIgrexa

### Fao

42°50′49.23″N 8°17′36.98″O﻿ / ﻿42.8470083, -8.2936056﻿ (Fao no concello de Touro)

* Xenerais do Ulla no martes de carnavalXenerais do Ulla no martes de carnaval
* Entroido en FaoEntroido en Fao
* FaoFao

### Fontes Rosas

* IgrexaIgrexa

### Foxás

* IgrexaIgrexa

### Loxo

* IgrexaIgrexa

### Novefontes

* IgrexaIgrexa

### Prevediños

* 

### San Fiz de Quión

* IgrexaIgrexa

### San Miguel de Vilar

* IgrexaIgrexa

### San Pedro de Ribeira

42°50′29.36″N 8°19′41.24″O﻿ / ﻿42.8414889, -8.3281222﻿ (San Pedro de Ribeira no concello de Touro)

* A ponte vella de Remesquide sobre o río UllaA ponte vella de Remesquide sobre o río Ulla
* IgrexaIgrexa

### Turces

* IgrexaIgrexa

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Galería de imaxes de Touro*** |

### Outros artigos

* Galería de imaxes de Galicia
* Galería de imaxes da comarca de Arzúa
* Lugares de Touro
* Eleccións municipais en Touro
**Francisco de Asís Candeira Mosquera** "Pancho", nado en Ponteareas o 26 de febreiro de 1956, é un historiador e político galego.

Traxectoria
-----------

Residiu en Vigo onde cursou estudos non universitarios, con frecuentes estancias en Ponteareas. Na Universidade de Santiago de Compostela estudou Xeografía e Historia entre 1973 e 1978, especializándose en Historia Contemporánea (1978).

Na súa etapa universitaria foi militante do Partido Socialista Galego e participou na campaña das primeiras eleccións democráticas de 1977 en España, onde coñeceu persoalmente o poeta Celso Emilio Ferreiro.[]

Dende 1979 exerceu como profesor titular de Xeografía, Historia e Lingua Galega e Literatura nun Instituto de Vigo. A partir de 1983 pasou a residir permanentemente en Ponteareas. Foi profesor no colexio San Miguel II, onde se xubilou en 2021.

Foi cofundador, en 1984, da revista *A Peneira* na que colaborou tamén con distintos artigos. Colaborou na revista *Grial* (nº 81), en *La Voz de Galicia*, e nas ponteareás *Lonxe da Terriña*, *Soberosum* e *Pregón*.

### Política

Dende 2001 ata xullo de 2011 foi o Secretario Xeral da Agrupación de Ponteareas do PSdeG-PSOE. Ten participado en calidade de delegado en cinco congresos nacionais galegos e en dúas conferencias políticas do PSdeG, así como no 37 Congreso Federal do PSOE de xullo do 2008.

Concelleiro en Ponteareas polo PSdeG-PSOE entre 1983 e 1987 e entre 1999 e 2011. Candidato á alcaldía de Ponteareas en 2003, 2007 e 2011. En xuño de 2003 foi nomeado alcalde de Ponteareas cargo que exerceu ata maio de 2004, sendo o responsable da retirada da Praza Maior da vila o busto do xeneral Franco e da eliminación dos nomes franquistas das rúas de Ponteareas.[]

|  |  |  |
| --- | --- | --- |
| Predecesor:**Nava Castro** |  **Alcalde de Ponteareas** 2003 - 2004 | Sucesor:**Salvador González Solla** |

Obras
-----

* *Caciquismo e poder local na Galicia da restauración (Distrito de Ponteareas, 1881-1894)*, 1990.
* *O Condado na IIª República (1931-1939)*, 1999.
* *Crimes antigos na Galicia rural (O Condado, 1911-1937)*. 2022.
* *Crímenes antiguios en la Galicia rural*, 2022.
* *A obra literaria de Roque Pesqueira Crespo (Obra completa)*, 2022.

* *Da terra espoliada. Poder político, control social, explotación económica e fame no primeiro franquismo. O Condado 1936-1959*, 2023.

Notas
-----

1. ↑  Gabino Porto (4 de novembro de 2006). "Francisco Candeira Mosquera, portavoz municipal y candidato a la Alcaldía de Ponteareas por el PSdeG-PSOE: "Saben que no tragué con lo que hiciera falta para seguir en el sillón"". *Faro de Vigo*.

Véxase tamén
------------

### Outros artigos

* Eleccións municipais en Ponteareas

|  |  |
| --- | --- |
| Control de autoridades | 
* Wd: Q12388909
* WorldCat
* VIAF: 41128157
* BNE: XX1398544
* BNF: 14424286w
* Dialnet: 1733387
* ISNI: 0000 0001 2320 5517
* LCCN: n97071784
* SUDOC: 132744937

 |
**Francisco Brives**, nome artístico de **Francisco Palacio Edreira**, nado na Coruña en 1970, é un actor, artista audiovisual e escritor galego en lingua galega e castelá.

Traxectoria
-----------

Está vinculado coa escena teatral dende moi novo. É o fundador da Asociación cultural Catrabucha. Como actor de teatro, chegou a Madrid da man da compañía "Cuarta Pared".

Colabora de xeito esporádico en diferentes magazines como *Odisea*, *Entiendes* ou as revistas Zero, *As mais perralheiras*, *Glife México*, *Dos Manzanas*, todas elas nunha liña de compromiso reivindicativo de apoio á loita polos dereitos dos homosexuais.

Traballou en Alemaña, Bélxica, Xapón e Francia. En 2001 vivía en Madrid, onde desenvolve a súa faceta como actor no eido cinematográfico, e onde foi membro fundador dun grupo poético xunto a Iñaki Echarte Vidarte.

Obra literaria en galego
------------------------

* *Non me pariches sen terra*
* *O meu libro das sombras*
* *Os de Montealto non levamos Paraguas*, Voceiro de Zalaeta.

### Obras colectivas

* *Uxío Novoneyra. A emoción da terra*, 2004, Asociación de Escritores en Lingua Galega.
* *A Coruña á luz das letras*, 2008, Trifolium.

Obra literaria en castelán
--------------------------

* *Loba María*, La avispa.
* *Cuarto de geranios*.

### Obras colectivas

* *Huérfanos de Cernuda*, 2009.

Obra cinematográfica
--------------------

* *Nunc et in hora*, 2010.

Véxase tamén
------------

### Ligazóns externas

* 

* Francisco Brives na páxina web da Asociación de Escritoras e Escritores en Lingua Galega.
* Blog do autor

|  |  |
| --- | --- |
| Control de autoridades | 
* Wd: Q12388906
* WorldCat
* VIAF: 38145244598874481390
* AELG: 285
* BNE: XX4603724

 |
**Fernando Roca de Togores Aguirre-Solarte**, **marqués de Molins** e **marqués de Rocamora**, nado en Madrid o 4 de marzo de 1859 e finado en Donostia a principios de xullo de 1939, foi un político español.

Traxectoria
-----------

Fillo de Mariano Roca de Togores Carrasco e cuñado de Raimundo Fernández Villaverde. Pertenceu á carreira diplomática. Nas eleccións de 1886 foi elixido deputado a Cortes polo distrito de Sahagún. Nas eleccións de 1899 volveu ser elixido polo distrito de Albacete. Foi senador pola provincia de Alicante (1903-1904 e 1904-1905). Nas eleccións de 1905 foi deputado por Ponte Caldelas e volveu ser elixido polo mesmo distrito en 1907. O 12 de novembro de 1890 a rexente María Cristina de Habsburgo-Lorena concedeulle o título de marqués de Rocamora. Foi procesado en 1932 pola Sanjurjada e declarado en rebeldía. Estivo preso no cárcere Modelo.

Vida persoal
------------

Casou en 1882 con María del Carmen Caballero Saavedra e foi pai de Fernando Roca de Togores Caballero (1884-1935), II marqués de Rocamora.

Notas
-----

1. ↑  Necrolóxica en *ABC*, 4-7-1939, p. 18.

Véxase tamén
------------

### Ligazóns externas

* Xenealoxía Roca de Togores Arquivado 23 de abril de 2014 en Wayback Machine. *(en castelán)*
* Ficha no Congreso dos Deputados *(en castelán)*
* Ficha no Senado
**Fernando Rodríguez Serena**, nado en Madrid o 28 de xaneiro de 1941 e finado en Pamplona o 15 de outubro de 2018, foi un futbolista español que xogaba como extremo dereito.

Traxectoria
-----------

Formouse nas categorías inferiores do Real Madrid, e en 1960 debutou co filial, o Plus Ultra, na Segunda División. Nese equipo coincidiu con xogadores como Luis Aragonés ou Gento III, e disputou 26 encontros, marcando 4 goles. A continuación xogou dous anos cedido en Osasuna, na Primeira División, club co que marcou un total de 10 goles en 55 partidos.

En 1963 regresou ao Real Madrid, e xogou as seguintes cinco tempadas co primeiro equipo. É especialmente lembrado por marcar o gol decisivo na final da Copa de Europa de 1966, ante o Partizan de Belgrado no estadio de Heysel de Bruxelas, completando a remontada do club branco, despois de que Velibor Vasović adiantase o equipo iugoslavo e Amancio empatase. Adoitaba xogar na banda dereita, onde destacaba pola súa elegancia, a velocidade do seu xogo e a precisión nos centros.

En 1968 polo Elxe CF, onde xogou dúas tempadas, antes de pasar á UE Sant Andreu, club no que se asentou durante os seguintes seis anos, todos eles na Segunda División.

### Selección española

Vestiu nunha ocasión a camiseta da selección española, o 9 de xaneiro de 1963, nun partido amigable contra Francia no Camp Nou no que entrou na segunda parte como substituto de Enrique Collar.

Faleceu o 15 de outubro de 2018, aos 77 anos.

Palmarés
--------

Real Madrid
* **Primeira División (4):** 1963/64, 1964/65, 1966/67, 1967/68.
* **Copa de Europa (1):** 1965/66.

Notas
-----

1. 1 2  Ayala, Manuel (15 de outubro de 2018). "Fallece Fernando Serena, héroe de la sexta Copa de Europa". *Mundo Deportivo* (en castelán) (Barcelona). Consultado o 6 de maio de 2022.
2. ↑  B. E. (15 de outubro de 2018). "Muere Serena, mítico jugador del Real Madrid, a los 77 años de edad". *El Español* (en castelán) (Madrid). Consultado o 6 de maio de 2022.
3. ↑  "¿Quién se acuerda de Serena?" (en castelán). 6 de abril de 2013. Consultado o 6 de maio de 2022.
4. ↑  "Real Madrid 2-1 Partizan". *UEFA* (en inglés). Consultado o 2 de maio de 2022.

Véxase tamén
------------

### Ligazóns externas

* Datos do xogador Arquivado 25 de xaneiro de 2022 en Wayback Machine. coa selección española *(en castelán)*.

|  |  |
| --- | --- |
| Control de autoridades | 
* Wd: Q3742965
* BDFutbol: 8080
* EUfootballInfo: 19022
* NFT: 32373
* Transfermarkt: 245247
* UEFA: 75619

 |